לכלכליסט נודע, כי בחודש דצמבר פנו שלושת הצוותים שזכו במכרז משרד התחבורה לאפליקציות לרשות להגנת הפרטיות בבקשה לרשום אצלה כחוק את מאגרי הנתונים העתידיים שלהן, שבהם יישמרו מסלולי הנסיעות של המשתמשים לצורך חישוב חשבונם בסוף כל חודש.
במשרד המשפטים סירבו למסור תגובה עניינית. מהמשרד נמסר "הרשות להגנת הפרטיות עומדת בקשר עם משרד התחבורה ודנה עימו בהיבטי הפרטיות הנוגעים לשימוש באפליקציות תשלום בתחבורה הציבורית, כדי להבטיח שמירה על הזכות לפרטיות ולהגנה על המידע האישי של המשתמשים. בהתאם לתוצרי הדיונים, תגבש הרשות את עמדתה הסופית בנושא. חברת דואר ישראל מציעה שירותים פרונטליים ודיגיטליים לכלל הציבור. החברה תמשיך לשרת מאות אלפי לקוחות המטעינים את הרב קו בסניפי הדואר ברחבי הארץ".